EkBass/fiwiki-20250220-pages-articles huggingface dataset:
HMS Archer (D78)

HMS Archer (viirinumero D78, alun perin BAVG-1) oli Yhdysvalloissa rakennettu Long Island -luokan saattuetukialus, joka lainattiin Britannian kuninkaallinen laivastolle vuokraus- ja lainaussopimuksen nojalla toisessa maailmansodassa.Conway's s. 24Chesneau s. 108 == Valmistus == Maritime Commission tilasi aluksen Chesteristä Sun Shipbuilding and Drydock Corporationilta, missä köli laskettiin 7. kesäkuuta 1939 nimellä Mormacland. Alus laskettiin vesille 14. joulukuuta 1940 ja otettiin palvelukseen 17. marraskuuta. Alukseen rakennettiin etrin puinen lentokansi sekä pieni komentosilta lentokannen vasempaan reunaan. Lentokonehallit oli sijoitettu lentokannen takaosan alle ja niiden korkeus oli etriä. Alukseen sijoitetun hissin koko oli 38 jalkaa kertaa 34 jalkaa ja se kykeni nostamaan 6 tonnia. Aluksen katapultti antoi 3,5 tonnin lentokoneelle 60,8 solmun lähtönopeuden. Alus kykeni kuljettamaan 16 lentokonetta. Aluksen propulsiojärjestelmä oli monimutkainen sisältäen neljä yksinkertaisesti toisiinsa kytkettyä moottoria. Alus kärsi propulsio-ongelmista koko palveluksensa ajan ja johti lopulta varhaiseen palveluksesta poistamiseen. Archer aseistettiin kolmella 4 tuuman 50 kaliiperin yhdysvaltalaisella Mk 9 -tykillä, jotka elokuussa 1942 korvattiin QF 4" Mk V -tykeillä sekä viidellätoista 20 millimetrin Bofors- ilmatorjuntatykillä. Neljä Boforsin 40 mm tykkiä lisättiin helmikuussa 1943, jolloin myös 20 mm:n Boforseista poistettiin yksi. vasen ==Palvelus== Propulsiojärjestelmän ongelmat siirsivät aluksen palvelukseen oton toukokuuhun 1943, mutta vain kahden tehtävän jälkeen ilmenneiden ongelmien takia se poistettiin palveluksesta. Alusta käytettiin varastona ja majoitusaluksena, kunnes se palautettiin muutostöiden jälkeen palvelukseen lentokoneiden kuljetusaluksena 3. elokuuta 1944 nimellä HMS Empire Lagan. Alus palautettiin Yhdysvaltain laivastolle 8. tammikuuta 1946 ja myöhemmin samana vuonna se myytiin Ruotsiin kauppalaivaksi nimellä Anna Saelen. Sittemmin 1955 alus siirtyi Kreikkaan nimellä Tasmania ja edelleen vuonna 1961 Taiwaniin nimellä Union Reliance. Alus romutettiin New Orleansissa maaliskuussa 1962. ==Lähteet== * * === Viitteet === Luokka:Kuninkaallisen laivaston saattuetukialukset Luokka:Yhdistyneen kuningaskunnan toisen maailmansodan saattuetukialukset
Tiya

pienoiskuva|Tiyan steeloja Tiya on kaupunki eteläisessä Etiopiassa. Se sijaitsee etelään Addis Abebasta Etelän kansojen alueella. Kaupungissa asui vuoden 2007 väestönlaskennan mukaan 1 937 asukasta. Tiya tunnetaan läheisestä arkeologisesti merkittävästä alueesta, jolla sijaitsee useita muinaista hautapaikkaa merkitseviä steeloja. Alue valittiin vuonna 1980 UNESCOn maailmanperintöluetteloon. == Lähteet == == Aiheesta muualla == *Tiya UNESCOn sivuilla Luokka:Etiopian kaupungit Luokka:Unescon maailmanperintökohteet Etiopiassa
Amfoteerinen aine

Amfoteerinen aine eli amfolyytti on aine, joka voi toimia sekä happona että emäksenä. Esimerkiksi vesi ja alumiinihydroksidi ovat amfoteerisia aineita reagoiden happojen kanssa emäksisesti ja emästen kanssa happamasti. Vesimolekyyli toimii emäksenä esimerkiksi vetykloridin (HCl) kanssa ja vastaanottaa protonin, jolloin muodostuu oksoniumioni ja kloridi-ioni: H2O + HCl → H3O+ \+ Cl− Vesimolekyyli toimii happona esimerkiksi ammoniakin kanssa ja luovuttaa protonin, jolloin muodostuu hydroksidi-ioni ja ammoniumioni: H2O + NH3 → NH4+ \+ OH− Vesimolekyyli voi myös luovuttaa toiselle vesimolekyylille vetyionin, jolloin toinen vesimolekyyli toimii happona ja toinen emäksenä: 2H2O → H3O+ \+ OH− Kyseinen reaktio tapahtuu siis koko ajan vedessä, mutta hyvin vähäisessä määrin. Alumiinihydroksidi (jonka rakenne voi olla monimutkaisempi kuin alumiini-ioni ja kolme hydroksidi-ionia) toimii emäksenä hapon läsnä ollessa luovuttaen hydroksidi-ionit vetykloorihapon protoneille, jolloin muodostuu suolaa eli alumiinikloridia ja vettä kuten yleensäkin neutralointireaktioissa. Al(OH)3 \+ 3HCl → AlCl3 \+ 3H2O Happona alumiinihydroksidi reagoi esimerkiksi natriumhydroksidin kanssa vastaanottaen hydroksidi-ionin, jolloin syntyy tetrahydroksoaluminaatti-ioni Al(OH)4−, joka puolestaan liittyy positiivisesti varautuneeseen natriumioniin. Al(OH)3 \+ NaOH → NaAl(OH)4 Luokka:Kemialliset ominaisuudet
Stoikiometria

Stoikiometria (aiemmin myös stökiometria) on kemian osa-alue alkuaineiden ja kemiallisten yhdisteiden koostumuksista ja suhteista kemiallisessa reaktiossa. Stoikiometria perustuu massan säilymislakiin, joten kemiallisessa reaktiossa ei atomaarista massaa voi hävitä tai muodostua tyhjästä ja lähtöaineiden kokonaismassa on oltava yhtä suuri kuin lopputuotteiden kokonaismassa. Stoikiometrinen kemiallinen reaktioyhtälö ilmaisee lähtöaineet ja reaktiotuotteet kokonaislukusuhteissa. Stoikiometrisessa yhdisteessä, kuten H2SO4, atomit ovat sitoutuneena kokonaislukusuhteissa.Antti Kivinen ja Osmo Mäkitie, _Kemia_ , s. 85, (1978), Otava, ISBN 951-1-04393-5 Stoikiometria sai alkunsa englantilaisen kemistin John Daltonin huomatessa, että alkuaineet reagoivat keskenään määrällisissä suhteissa.J. Dalton, **On the Proportion of the Several Gases in the Atmosphere** vuodelta 1805, _Memoirs of the Literary and Philosophical Society of Manchester_ , 2. painos, vol 6, s. 244. S. S. Zumdahl, _Chemistry_ , (1986), ISBN 0-669-04529-2 == Lähteet == == Aiheesta muualla == * TV: Stoikiometria Luokka:Kemialliset reaktiot
STS-116

STS-116 on Nasan 10. joulukuuta 2006 kello 3.47 Suomen aikaa alkanut 12 päivää kestänyt avaruussukkulalento Discovery-sukkulalla. Lento on 117. avaruussukkulalento ja 33. Discoveryn lento. Lennon suunniteltu laukaisuhetki Cape Canaveralista Floridasta oli 8. joulukuuta noin kello 04.35 Suomen aikaa, mutta lähtö jouduttiin lykkäämään viime minuuteilla huonon sään vuoksi. STS-116:n miehistön jäsen Christer Fuglesang on ensimmäinen ruotsalainen ja pohjoismaalainen avaruudessa. Lennon tarkoituksena oli jatkaa Kansainvälisen avaruusaseman rakentamista asentamalla avaruusasemalle runkoelementti (P5 truss). Myös edellisen lennon (STS-115) asennustoimia jatkettiin aurinkokennojen sähkötöillä. Lisäksi lennon tehtäviin kuuluu vaihtaa avaruusasemalla työskentelevä astronautti. Discovery laskeutui Kennedyn avaruuskeskukseen 23. joulukuuta 2006 kello 00.32 Suomen aikaa. ==Miehistö== * Mark Polansky (2.lento) - Komentaja * William Oefelein (1.) - Pilotti * Robert Curbeam (3.) - Tehtäväspesialisti * Joan Higginbotham (1.) - Tehtäväspesialisti * Nicholas Patrick (1.) - Tehtäväspesialisti * Christer Fuglesang (1.) - Tehtäväspesialisti - ESA, Ruotsi Asemalle jäänyt ISS Retkikunta 14:n miehistön jäsen: * Sunita Williams (1.) - Lentoinsinööri Asemalta Maahan palannut ISS Retkikunta 13:n miehistön jäsen: * Thomas Reiter (2.) - Lentoinsinööri - ESA, Saksa ==Merkkipaaluja== * Christer Fuglesangista tuli lennon myötä ensimmäinen ruotsalainen avaruudessa, joskin Buzz Aldrinilla oli ruotsalaisia sukujuuria. * STS-116 oli viimeinen sukkulalento, joka lähti laukaisualustalta 39-B John F. Kennedy Space Centerissä Floridassa. Laukaisualusta muutettiin tämän jälkeen Ares I-rakettien koealueeksi. * STS-116 on kaikkien aikojen 1000. miehitetty avaruuslento joka menee vähintään 100 kilometrin etäisyydelle Maasta. ==Aiheesta muualla== *STS-116 status Luokka:Avaruussukkulalennot Luokka:Vuoden 2006 avaruustoiminta
Ragna Sigurðardóttir

Ragnheiður ”Ragna” Sigurðardóttir (s. 10. elokuuta 1962 Reykjavík) on islantilainen kirjailija ja taiteilija. Hän opiskeli taidetta ja asui valmistumisensa jälkeen Alankomaissa ja Tanskassa ennen kuin palasi takaisin Islantiin. Vuonna 1987 hän julkaisi esikoisteoksensa nimeltä Stefnumót (”treffit”), joka sisältää hänen novellejaan ja runojaan. Sitä ovat seuranneet Fallegri en flugeldar (”kauniimpi kuin ilotulitus”, 1989) ja 27 herbergi (”27 huonetta”, 1991) sekä romaanit Borg (”kaupunki”, 1993), Skot (”laukaus”, 1997) ja Strengir (”narut”, 2000). Hänen tuotantoaan ei ole julkaistu suomeksi. ==Aiheesta muualla== *Lyhyt englanninkielinen historiikki Ragna Sigurðardóttirista islantilaisella kirjallisuussivustolla Luokka:Islantilaiset kirjailijat Luokka:Islantilaiset runoilijat Luokka:Vuonna 1962 syntyneet Luokka:Elävät henkilöt
Perinnöllisyys

Perinnöllisyys tarkoittaa ominaisuuksien periytymistä suvullisessa lisääntymisessä eliöltä sen jälkeläisille. Se on evoluution keskeinen mekanismi ja mahdollistaa esimerkiksi eläinten ja kasvien jalostuksen villityypistä poikkeaviksi roduiksi ja lajikkeiksi. Perinnöllisyys perustuu eliöiden kaikissa soluissa oleviin geeneihin, jotka määräävät sekä lajin yhteiset että kunkin yksilön ainutlaatuiset, synnynnäiset, perinnölliset ominaisuudet. Saman lajin yksilöillä on samat geenit, mutta kukin geeni voi saada eri muotoja. Yksilö perii geenimuotoja vanhemmiltaan, ja niiden yhdistelmistä syntyy kunkin yksilön ainutkertainen perimä. Meioosissa geenit jakautuvat sukusoluihin, jotka parittelun kautta muodostavat toisen yksilön sukusolujen kanssa uuden yksilön (jälkeläisen) solumateriaalin. Näin jälkeläisen oma geenimateriaali sisältää sen molempien vanhempien geenimateriaalia, ja jälkeläisen ominaisuuksissa on molempien vanhempien piirteitä. ==Katso myös== *Epigenetiikka *Heritabiliteetti *Perinnöllisyystiede == Lähteet == ==Aiheesta muualla== * * Yle Oppiminen: Perinnöllisyys * Etälukio: Solu ja perinnöllisyys * * Luokka:Seulonnan keskeiset artikkelit
Kommilan ratapiha

Kommilan ratapiha () on rautatieliikennepaikka Suomen rataverkolla Varkauden kaupungissa Pohjois-Savon maakunnassa rataosalla Varkaus-Kommila. Liikennepaikan etäisyys Helsingin päärautatieasemalta on 429,7 ratakilometriä mitattuna Pieksämäen ja Kouvolan asemien kautta. Rautateitse matkaa Pieksämäen asemalle on 53,6 kilometriä ja Varkauden asemalle 7,8 kilometriä. Kommilan ratapiha toimii Stora Enson tavaraliikenteen luovutusratapihana. Liikennepaikalla on ainoastaan tavara- ja vaihtotyöliikennettä. Kommilassa turvalaitteena on varmistuslukko- ja opastinturvalaitos. Opastimien opasteet eivät ole riippuvaisia vaihteiden asennosta, tämän takia suurin nopeus ratapihalla on 30 km/h. Luokka:Pohjois-Savon rautatieliikennepaikat Luokka:Varkauden rakennukset ja rakennelmat Luokka:Varkauden liikenne
Pallosalama (täsmennyssivu)

Pallosalama tarkoittaa seuraavia: * pallosalama, valopallona esiintyvä salama * Pallosalama, Marvel Comics-kustantamon luoma sarjakuvahahmo * Pallosalama, Ian Flemingin James Bond -romaani * Pallosalama, vuonna 1965 valmistunut James Bond -elokuva * Pallosalama, Hannu Karpon omistama tuotantoyhtiö.
Fusō (1877)

Fusō () oli keisarillisen Japanin laivaston vuonna 1877 vesillelaskettu keskelle alusta sijoitetulla tykkitornilla varustettu ironclad-taistelulaiva (). Alus oli ensimmäinen Japanin laivastolle Britanniassa valmistettu panssaroitu sotalaiva, ja sen rakennustöitä valvoi Tōgō Heihachirō, josta myöhemmin tuli menestynyt amiraali. == Valmistus == Alus tilattiin Lontoosta Poplarista Samuda Brothersilta osana vuoden 1875 laivasto-ohjelmaa. Sir Edward Reedin suunnitteleman aluksen köli laskettiin syyskuussa 1875 ja alus laskettiin vesille 14. huhtikuuta 1877. Alus oli pienennetty versio HMS Iron Dukesta ja se oli parkkitakiloitu. Sen koneiston toimitti Penn and Sons Greenwichistä, jolla se kykeni saavuttamaan 4 500 merimailin toimintasäteen 10 solmun nopeudella. Kruppin toimittamat tykit sijoitettiin samoin kuin Ranskan merivoimien Redoutablella.Gardiner 2002, s. 219. Aluksen kylkien panssarointina oli neljästä yhdeksään tuumaan oleva panssarivyö. Tykkipatterin suojana oli kahdeksan tuuman panssari ja laipiot seitsemäntuumaiset. == Palvelus == Alus toimitettiin Japaniin ja vuodesta 1881 sen kotisatamana toimi Jokohama. Aluksen palveluksesta poistoa suunniteltiin jo vuonna 1891, mutta se kuitenkin otti osaa ensimmäiseen Kiinan–Japanin sotaan vuosina 1894–1895. Sodan aikana alus osallistui Jalujoen taisteluun, jossa siihen osui kahdeksan kranaattia surmaten kaksi ja haavoittaen kahtatoista miehistönjäsentä, sekä Weihaiwein taisteluun. Vuonna 1894 alus modernisoitiin, jolloin sen parkkitakila ja päämasto poistettiin. Samalla alukselle asennettiin kahdeksan kuuden tuuman 50 pituuskaliiperin pikatykkiä, seitsemän konekivääriä ja kaksi 18 tuuman torpedoputkea. Alus törmäsi 29. lokakuuta 1897 myrskyssä Iyon (Shikoku) rannikolla risteilijä Matsushimaan ja upposi. Kapteeni Uryū Sotokichi vangittiin kolmeksi kuukaudeksi onnettomuuden takia. Hylky nostettiin seuraavan vuoden syyskuussa. Alus uudelleenluokiteltiin 2. luokan taistelulaivaksi 28. maaliskuuta 1898 ja sille asennettiin vuonna 1899 uudet Kruppin tykit korjausten jatkuessa aina huhtikuuhun 1900. Vuodesta 1903 alkaen aluksella oli kaksi kuuden tuuman ja neljä 4,7 tuuman 40 pituuskaliiperin tykkiä.Gardiner 1985, s. 224. Fusō luokiteltiin 8. huhtikuuta 1900 rannikkopanssarilaivaksi ja se palveli jälleen Venäjän–Japanin sodassa vuosina 1904–1905. Alus osallistui Port Arthurin piiritykseen ja partioi Tsushiman salmea. Sodan päättyessä alus oli jo pahoin vanhentunut ja se luokiteltiin 2. luokan rannikkopuolustusalukseksi 11. joulukuuta 1905. Virallisesti alus poistettiin palveluksesta 1. huhtikuuta 1908 ja se romutettiin Jokohamassa vuonna 1910.Jentschura, Hansgeorg et al. 1977, s. 13. ==Lähteet == * * * === Viitteet === Luokka:Keisarillisen Japanin laivaston taistelulaivat Luokka:Samuda Brothersin valmistamat alukset
William Petersen

William Louis Petersen (s. 21. helmikuuta 1953 Evanston, Illinois) on yhdysvaltalainen televisio- ja elokuvanäyttelijä sekä -tuottaja. Hänet tunnetaan parhaiten pääosastaan rikossarjassa C.S.I., jossa hän esitti tutkija Gil Grissomia sarjan yhdeksällä ensimmäisellä tuotantokaudella. Petersen oli ehdolla Golden Globe -palkinnon saajaksi vuonna 2004. == Yksityiselämä == Petersen meni naimisiin pitkäaikaisen naisystävänsä Gina Cironen kanssa Italiassa kesäkuussa 2003. Petersenillä on tytär Maite (s. 1975) edellisestä avioliitostaan (1974–1981) Joanne Bradyn kanssa. == Osittainen filmografia == * Suurkaupungin lait (Thief, 1981) * Elää ja kuolla L.A:ssa (To Live and Die in L.A., 1985) * Psykopaatin jäljillä (Manhunter, 1986) * Young Guns II, 1990 * Hiipivää Kauhua (Fear, 1996) * Kiss the Sky (1998) * Gunshy (1998) * The Staircase (1998) * Rat Pack (1998) * The Skulls (2000) * Kandidaatti (The Contender, 2000) * Haven (2001) * Wrigley Field: Beyond the Ivy (2001) * This Old Cub (2004) == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1953 syntyneet Luokka:Elävät henkilöt
DEFCON

DEFCON eli Defense Readiness Condition on Yhdysvaltain asevoimien käyttämä puolustusvalmiuden tilaa osoittava luokitusjärjestelmä. Alhaisin valmiustila on DEFCON 5 ja korkein DEFCON 1, joka merkitsee välitöntä Yhdysvaltoihin kohdistuvan hyökkäyksen uhkaa. DEFCON-tilan muuttamisesta päättävät aselajien komentajat (Joint Chiefs of Staff). == Asteikko == ; DEFCON 5 : Ilmaisee normaalia rauhanajan valmiutta. Siirtymisestä DEFCON 4:ään päättää JCS ja siirtymisestä ilmoittaa Yhdysvaltain puolustusministeri. Värikoodi: sininen. ; DEFCON 4 : Ilmaisee lisääntynyttä tiedustelua ja kansallista turvallisuutta kohottavia toimia. Värikoodi: vihreä. ; DEFCON 3 : Ilmaisee joukkojen valmiuden kohottamista normaalia korkeammaksi. Joukkojen radiokutsumerkit vaihdetaan salassa pidettyihin kutsumerkkeihin, ja ilmavoimien mobilisointi voi tapahtua 15 minuutissa. Ollut voimassa viimeksi jom kippur -sodan aikana vuonna 1973DEFCON DEFense CONdition - United States Nuclear Forces ja Panmunjomin välikohtauksen aikana vuonna 1976 sekä syyskuun 11. päivän iskujen911 Commission Report jälkeen vuonna 2001. Värikoodi: keltainen. ; DEFCON 2 : Ilmaisee edelleen kohotettua joukkojen valmiutta. Asevoimien käyttöönotto mahdollista kuuden tunnin sisällä. Merkittävimmät kerrat olivat Kuuban ohjuskriisi vuonna 1962DEFCON DEFense CONdition - United States Nuclear Forces sekä Persianlahden sota vuonna 1991Nighthawks over Iraq, a study a study of the F117-A stealth fighter in operations Desert Shield and Desert Storm. Värikoodi: punainen. ; DEFCON 1 : Ilmaisee korkeinta mahdollista valmiutta, ydinsodan uhka on välitön. Sisältää luultavasti muun muassa strategisten pommittajien lähettämisen ilmaan ydinaselastissa sekä presidentin nousun Air Force Oneen. DEFCON 1:tä ei ole tiettävästi koskaan julistettu. Värikoodi: valkoinen. == Historia == Aselajien komentajat loivat DEFCON- järjestelmän marraskuussa 1959, jotta voitaisiin pitää yllä tiettyä valmiustilaa eri komentoalueilla. Korkein koskaan käytetty valmiustila on DEFCON 2\. Kuuban ohjuskriisin aikana lokakuussa 1962 Yhdysvaltain asevoimat määrättiin valmiustilaan DEFCON 3\. Yhdysvaltain ilmavoimat määrättiin 23. lokakuuta valmiuteen DEFCON 2 muiden aselajien pysyessä valmiudessa DEFCON 3\. Ilmavoimien valmiustasoa laskettiin 15. marraskuuta. == Katso myös == *EMERGCON == Lähteet == *DEFCON DEFense CONdition ===Viitteet=== == Aiheesta muualla == Luokka:Yhdysvaltain asevoimat Luokka:Seulonnan keskeiset artikkelit
Regressiivinen vero

Regressiivinen vero on veronkantotapa, jossa veroprosentti pienenee verotettavan rahasumman kasvaessa. Tuloverotuksessa regressiivinen vero tarkoittaa, että suurituloisilla on alhaisempi veroprosentti kuin pienituloisilla. Regressiivisen verotuksen vastakohta on progressiivinen verotus. Vero voi olla regressiivinen verosääntöjen perusteella tai siksi, että rikkaat välttyvät maksamasta täyttä veroa laillisen verosuunnittelun tai laittoman veronkierron avulla. Rikkailla tarkoitetaan tuloveron tapauksessa eniten ansaitsevia, pääomaveron tapauksessa eniten pääomaa omistavia ja kulutusveron tapauksessa eniten kuluttavia. ==Muita veronmääräytymistapoja== Jos kaikkien verovelvollisten vuosituloista peritään sama prosenttiosuus veroa riippumatta vuositulojen määrästä, kyseessä on suhteellinen eli tasavero. Tasasummavero on kysymyksessä, kun kaikki verovelvolliset maksavat euromääräisesti yhtä suuren summan. == Katso myös == * Verotus Suomessa == Lähteet == Luokka:Verotus
Landshut

Landshut on kaupunki Saksan Baijerissa ja Ala-Baijerin pääkaupunki. Sen perustamisvuosi on 1204. Kaupunki sijaitsee Isarjoella. Landshutin pinta-ala on 65,8 km² ja väkiluku 72 992 (2021). == Historia == Landshut syntyi kahden merkittävän kauppareitin risteyskohtaan. Baijerin herttua Ludvig I kyllästyi alueella liikkuviin varkaisiin ja perusti risteyskohtaan vartiopaikan, jota kutsuttiin nimellä ”Hut und Schutz des Landes", josta myöhemmin muodostui itse kaupunginkin nimi Landshut. Ludvig alkoi vuonna 1204 rakentaa paikalle kaupunkia ja asuinlinnaa. Trausnitzin linna valmistui noin vuonna 1230. Landshutista tulikin Wittelsbachin herttuiden keskuspaikka, minkä seurauksena se alueellinen hallintokeskus vuoteen 1503. Landshut kukoisti erityisesti kolmen Baijeri-Landshutin herttuakunnan lisänimen ”rikas” saaneen herttuan aikana 1392–1503. Landshutin asema ei heti heikentynyt itsenäisen statuksensa loputtua. Baijertin herttua Ludvig X asui siellä ja rakennutti sinne vuosina 1536–1543 asuinpaikakseen Alppien pohjoispuolen ensimmäisen renessanssipalatsin, Stadtresidenz Landshutin. Landshut oli 1500-luvulla myös kulttuurikeskus. Hans Leinberger oli esimerkiksi tunnettu veistoksistaan. Johann Weyssenburgerin työpajassa painettiin puolestaan monia varhaisia teologisia ja humanistisia kirjoja. Orlando di Lasso sävelsi kaupungissa monia teoksiaan. Kolmikymmenvuotinen sota tuhosi Landshutin aseman, kun sen aikana vuonna 1634 ruotsalaiset valtasivat kaupungin. Sota ja sairaudet tappoivat yli kolmanneksin kaupungin väestöstä. Landshutilla meni noin 200 vuotta tuhosta selviytymiseen. Landshutista tehtiin vuonna 1839 Ala-Baijerin pääkaupunki. Samoihin aikoihin kaupunki alkoi teollistua, ja sinne saatiin rautatie vuonna 1858. Näiden asioiden seurauksena kaupunki alkoi jälleen kasvaa, ja uusia alueita alettiin rakentaa. Toisen maailmansodan aikana Landshutia pommitettiin ankarasti, koska se oli merkittävä liikenteen solmukohta. Sodan jälkeen kaupunkiin muutti paljon siirtolaisia, ja kaupungin väkiluku kasvoi voimakkaasti. Landshutiin liitettiin vuosina 1972–1974 uusia alueita, ja kaupungin pinta-ala kasvoi 19 neliökilometristä 66 neliökilometriin. == Tunnettuja asukkaita == * Ludwig Andreas Feuerbach (1804–1872), filosofi * Roman Herzog (1934-2017), poliitikko ja entinen Saksan presidentti * Rudy Ratzinger (s. 1966), muusikko == Ystävyyskaupungit == * Compiègne (Ranska) * Elgin (Skotlanti, Yhdistynyt kuningaskunta) * Ried im Innkreis (Itävalta) * Schio (Italia) * Sibiu (Romania) == Lähteet == == Aiheesta muualla == * Viralliset sivut Luokka:Ala-Baijeri Luokka:Baijerin kunnat Luokka:Saksan kaupungit
David Anders

David Anders Holt (s. 11. maaliskuuta 1981 Grants Pass, Oregon, Yhdysvallat) on yhdysvaltalainen näyttelijä. Hänet tunnetaan parhaiten televisiosarjasta Alias, jossa hän näytteli Julian Sarkia. ==Elämä== Anders vietti suurimman osan nuoruudestaan urheilijana. Lukiossa hän kuului jalkapallo- ja tennisjoukkueisiin, mutta viimeisenä vuotenaan hän innostui näyttelemisestä. Lukion jälkeen hän muutti Los Angelesiin ja pääsi vuotta myöhemmin Alias- sarjaan. Andersilla on kaksi veljeä ja yksi sisko. Hänen oikea sukunimensä on Holt, mutta koska on olemassa myös toinen David Holt -niminen näyttelijä, hän otti näyttelijänä käyttöön etunimensä David Anders. Hän on opiskellut Chicagossa, ottanut näyttelemisen, äänen ja musikaalisen esiintymisen yksityistunteja. Hän kuuluu West Coast Ensemble -näyttelijäryhmään ja esiintyi heidän kanssaan Anne Frankin päiväkirjassa. Anders on vieraillut muun muassa televisiosarjoissa Siskoni on noita, C.S.I. ja C.S.I. Miami. Hän on myös näytellyt Takezo Kenseitä ja Adam Monroeta Heroes-sarjan toisella ja kolmannella kaudella. Vuosina 2010–2014 hän esitti John Gilbertiä Vampyyripäiväkirjoissa. ==Filmografia== === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2002 The Source The Source Booji 2005 Circadian Rhythm Circadian Rhythm Garrison 2006 Left in Darkness Left in Darkness Donovan 2009 Pinnan alla 2: Riutta Into the Blue 2: The Reef Carlton 2009 The Revenant The Revenant Bart Gregory === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2001 So Little Time So Little Time senior high school -opiskelija ”Rules of Engagement” 2002–2006 Alias Alias Julian Sark 56 jaksoa 2005 C.S.I. CSI: Crime Scene Investigation Travis Watson ”Crow’s Feet” 2006 Siskoni on noita Charmed Roget ”Show Ghouls” 2006 C.S.I. Miami C.S.I. Miami Hannah ”Felony Flight” 2006 Deadwood Deadwood jalkaväkimies ”The Catbird Seat” 2007 Greyn anatomia Grey’s Anatomy Jim 2 jaksoa 2007–2010 Heroes Heroes Adam Monroe 15 jaksoa 2009 Paljastavat valheet Lie to Me Russell Scott ”Moral Waiver” 2010 24 24 Josef Bazhaev 6 jaksoa 2010 Warehouse 13 Warehouse 13 Jonah Raitt ”Where and When” 2010 Undercovers Undercovers Matthew Hunt ”Assassin” 2010–2017 Vampyyripäiväkirjat The Vampire Diaries John Gilbert 14 jaksoa 2011–2016 Olipa kerran Once Upon a Time Tri. Victor Frankenstein / Tri. Whale 15 jaksoa 2012 House House Bill Koppelman ”Nobody's Fault” 2013 Arrow Arrow Cyrus Vanch ”Betrayal” 2013 Necessary Roughness Necessary Roughness Troy Cutler 8 jaksoa 2013 Criminal Minds – FBI-tutkijat Criminal Minds Anton Harris ”To Bear Witness” 2013 Stalker Stalker Darren Tyler ”Love Hurts” 2015–2019 iZombie iZombie Blaine DeBeers 57 jaksoa ==Aiheesta muualla== * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Crossroads – tienristeyksessä

Crossroads – tienristeyksessä (Crossroads) on yhdysvaltalainen elokuva vuodelta 2002. Siinä käsitellään ystävyyttä, rakkautta ja perhesuhteita, eli nuorten ongelmia. ==Juoni== Crossroads kertoo kolmesta lapsuuden ystävästä, Kitistä, Mimistä, ja Lucysta, jotka haluavat päästä eri syistä toiselle puolelle maata. Kit menee tapaamaan poikaystäväänsä, Mimi menee levytyssopimuskilpailuun ja Lucy menee tapaamaan äitiään. Kaikki alkaa kun koulun päättäjäisiltana he menevät kaivamaan toivelaatikon maasta, jonka he sinne pienenä hautasivat. Entiset ystävykset lähtevät Benin kyydillä Kaliforniaan ja ystävystyvät uudelleen matkalla. ==Näyttelijät== Luokka:Vuoden 2002 yhdysvaltalaiset elokuvat Luokka:Yhdysvaltalaiset road moviet Luokka:Yhdysvaltalaiset nuortenelokuvat Luokka:Britney Spears Luokka:Paramount Picturesin elokuvat
Erichin hallitus

Erichin hallitus oli Suomen tasavallan 6. hallitus. Se oli Kokoomuksen, Edistyspuolueen, Maalaisliiton ja RKP:n muodostama enemmistöhallitus, joka toimi 391 päivän ajan 15. maaliskuuta 1920 - 9\. huhtikuuta 1921. Presidentti K. J. Ståhlberg nimitti hallituksen muodostajaksi Helsingin yliopiston kansainvälisen oikeuden kokoomuslaisen professori Rafael Erichin. Jorma Keränen (toim.): Suomen itsenäistymisen Kronikka, s. 187. Jyväskylä: Gummerus, 1992. ISBN 951-20-3800-5. Erichin hallituksen tärkein tehtävä ja saavutus oli Tarton rauha silloisen Neuvosto-Venäjän kanssa. Baltian maista Viro oli Erichin hallituksen aloittaessa toimintansa jo solminut oman rauhansopimuksensa ja Latvia sekä Liettua kävivät neuvotteluja parhaillaan, joten Suomea uhkasi eristyksiin joutuminen. Tosin Suomessa oli vielä joukko interventiopolitiikan kannattajia. Rauhansopimus solmittiin Tarton kaupungissa Virossa 14. lokakuuta 1920. Tuolloin Neuvosto-Venäjä tunnusti lopullisesti Suomen itsenäisyyden. Erichin hallituksen aikana säädettiin myös Ahvenanmaan itsehallintolaki, mutta saarimaakunnan asema ratkesi lopullisesti vasta seuraavan hallituksen aikana Kansainliiton tehtyä päätöksensä kiistassa. Erichin hallituksen toimikaudella hyväksyttiin oppivelvollisuuslaki ja laki kansakoululaitoksen kustannuksista marraskuussa 1920. Tämä merkitsi käytännössä siirtymistä kirkollisesta yhteiskunnalliseen oppivelvollisuuteen. Joulukuussa 1920 eduskunta hyväksyi Suomen ensimmäisen sukunimilain, jonka mukaan jokaisella Suomen kansalaisella tuli olla sukunimi. Keränen 1992, s. 200–201. == Kokoonpano == Ministeri Tehtävissä Puolue Pääministeri Rafael Erich 15.3.1920-9.4.1921 Kokoomus Ulkoasiainministeri Rudolf Holsti 15.3.1920-9.4.1921 Edistyspuolue Oikeusministeri Karl Söderholm Hjalmar Granfelt 15.3.1920-28.6.1920 28.6.1920-9.4.1921 RKP RKP Sisäasiainministeri Albert von Hellens 15.3.1920-9.4.1921 Edistyspuolue Sotaministeri Bruno Jalander 15.3.1920-9.4.1921 amm. Valtiovarainministeri Jonathan Vartiovaara 15.3.1920-9.4.1921 Kokoomus Kirkollis- ja opetusministeri Lauri Ingman 15.3.1920-9.4.1921 Kokoomus Maatalousministeri Eero Yrjö Pehkonen 15.3.1920-9.4.1921 Maalaisliitto Apulaismaatalousministeri Eero Hahl 15.3.1920-9.4.1921 Maalaisliitto Kulkulaitosten ja yleisten töiden ministeri Magnus Lavonius 15.3.1920-9.4.1921 Edistyspuolue Kauppa- ja teollisuusministeri Leo Ehrnrooth Hjalmar Procopé 15.3.1920-12.8.1920 19.8.1920-9.4.1921 RKP RKP Sosiaaliministeri Vilkku Joukahainen 15.3.1920-9.4.1921 Maalaisliitto Elintarvikeministeri Kaarlo Wuokoski 26.3.1920-9.4.1921 Edistyspuolue == Hallituksen puoluejakauma == 15.3.1920 * ED 3 * Kok. 3 * ML 3 * RKP 2 * amm. 1 9.4.1921 * ED 3 * Kok. 3 * ML 3 * RKP 2 * amm. 1 == Lähteet == Luokka:Suomen hallitukset
Hinta

Hinta tarkoittaa hyödykkeelle asetettua rahallista arvoa. Hintoja on niukoilla hyödykkeillä, jotta niitä ei kulutettaisi enemmän kuin on saatavilla. Hinta on siis tapa rajoittaa niukkojen hyödykkeiden liikakulutusta ja estää niiden äkillinen kesken loppuminen eli myyntikatkoksen syntyminen. Hinnan avulla tavaroita ja palveluita on helppo verrata toisiin markkinoilla oleviin hyödykkeisiin, koska raha tekee hyödykkeet yhteismitallisiksi. Muussa tapauksessa vaihtokauppaa käydessä arvot jouduttaisiin ajattelemaan suhteessa toisiin hyödykkeisiin, esimerkiksi lehmän arvo olisi kolme sikaa ja sian arvo ⅓ lehmää. Hinnat määräytyvät markkinoilla kysynnän ja tarjonnan mukaan. Jos kysyntä ylittää tarjonnan eli on liikakysyntää, hinta nousee. Jos tarjonta ylittää kysynnän eli on ylitarjontaa, hinta laskee. Kun kysyntä ja tarjonta ovat yhtä suuret, hyödykkeen hinta vastaa teoriassa sen tuotantokustannuksia. Jos markkinoilla ei suostuta maksamaan tuotantokustannuksia vastaavaa hintaa, tuotantokustannukset ylittävät tulot, minkä vuoksi tuotantokustannukset pitää sopeuttaa markkinoilta saatavaan hintaan tappioiden välttämiseksi. Jos hyödyke on jo tuotettu, täytyy tyytyä siitä markkinoilla saatavaan tappiolliseenkin hintaan. Hintoja vääristävät esimerkiksi verot (kuten mm. arvonlisävero) nostamalla ja tukipalkkiot alentamalla hintoja. Lisäksi hintoja vääristää epätäydellinen kilpailu. Mikrotaloustieteellisessä analyysissa tutkitaan, kuinka hinnat määräytyvät. Hintojen määräytymisen logiikka on yksinkertainen, mutta taloustieteellisiä menetelmiä tarvitaan sen selvittämiseen kuinka paljon esimerkiksi kysynnän ja tarjonnan muutokset vaikuttavat hintoihin tai kuinka paljon hintojen muutokset vaikuttavat kysyntään ja tarjontaan. Tässä käytetään muun muassa x,y-akselistossa sijaitsevia kysyntä- ja tarjontakäyriä ja erilaisia joustoja. Harkitulla hinnoittelulla saadaan aikaan psykologisia vaikutuksia. Asiakkaat valitsevat usein tuotteen, jonka hinta päättyy yhdeksikköihinNicolas Guéguen, Céline Jacob, Patrick Legoherel & Paul NGobo: Nine-ending prices and consumer's behavior: A field study in a restaurant. International Journal of Hospitality Management 21.5.2008. Yhdeksikköihin päättyvän hinnan ero tasahintaan on määrällisesti pieni, mutta vaikutuksiltaan merkittävä. == Lähteet == == Aiheesta muualla == * Luokka:Taloustieteen käsitteet
Aalborgin lentoasema

Aalborgin lentoasema () on Tanskan kolmanneksi suurin ja Pohjois-Jyllannin suurin lentoasema. Lentoasema sijaitsee Aalborgin keskustasta 6,5 kilometriä luoteeseen. ==Lentoyhtiöt ja reittikohteet== *Air Norway (Orland, Oslo) *Atlantic Airways (Vágar) *British Airways **Sun Air of Scandinavia (Oslo) *Scandinavian Airlines System (Kööpenhamina, Oslo-Gerdermoen) *Ryanair (Lontoo) == Lähteet == == Aiheesta muualla == * Aalborgin lentoasema – Virallinen kotisivu * Tanskan ilmailukäsikirja – Aalborgin lentoasema * VFR Flight Guide Denmark – Aalborgin lentoasema Luokka:Tanskan lentoasemat Luokka:Tanskan ilmavoimat Luokka:Aalborgin kunta
Erik Turner

Erik Turner (s. 31. maaliskuuta 1964 Omaha, Nebraska, Yhdysvallat) on vuonna 1984 Los Angelesissa perustetun yhdysvaltalaisen glam metal -yhtye Warrantin kitaristi. Turnerin kiinnostus glam metaliin heräsi Kiss-yhtyeen vaikutuksesta. Myöhemmin hän otti vaikutteita Led Zeppelinin Jimmy Pagelta ja Aerosmithin Joe Perryltä. Luokka:Yhdysvaltalaiset kitaristit Luokka:Vuonna 1964 syntyneet Luokka:Elävät henkilöt
Klassinen kieli

Klassinen kieli on kieli, jolla on klassinen kirjallinen perinne. Tällä tarkoitetaan, että kielen kirjallisuuden tulee olla vanha ja rikas sekä itsenäinen muista kirjallisista perinteistä. Eurooppalaisessa yliopistoperinteessä klassisilla kielillä tarkoitetaan yleensä kreikkaa ja latinaa, joskus myös hepreaa. == Luettelo klassisista kielistä == *Indoeurooppalaiset kielet **klassinen kreikka **latina **klassinen persia **sanskrit *afroaasialaiset kielet **arabia **heprea *dravidakielet **tamili *sinotiibetiläiset kielet **kiina Luokka:Kielet
Ankkalinnan pamaus

Ankkalinnan pamaus on suomalainen vuosina 1997–2019 ilmestynyt Aku Ankasta ja sarjakuvataiteilija Carl Barksista kiinnostuneiden fanzine. Lehti julkaisi Aku Ankkaan ja Walt Disneyn luomuksiin liittyviä artikkeleita. Lehden päätoimittaja oli Timo Ronkainen ja sitä julkaisi Ankistit ry. Lehden ensimmäinen numero ilmestyi Joensuun Sarjakuvaseuran Ankkajaoston julkaisemana vuonna 1997. Vuodesta 1998 lehteä on julkaissut oma yhdistyksensä. Vuonna 2003 Ankkalinnan Pamaus ja Timo Ronkainen palkittiin Lehti-Lempi -palkinnolla Kemin sarjakuvapäivillä. == Aiheesta muualla == * Ankistit ry Luokka:Aku Ankka -sarjakuva Luokka:Suomalaiset harrastelehdet
Fusō

Fusō voi tarkoittaa seuraavia asioita: * Fusō, japanilainen sotalaiva vuodelta 1877 * Fusō, japanilainen sotalaiva vuodelta 1914 * Fusō, kylä Aichin prefektuurissa Japanissa. Fuso voi tarkoittaa myös: * Fuso, kuorma-automerkki
Ahvenvita

Ahvenvita (Potamogeton perfoliatus) on monivuotinen uposlehtinen kasvi. Ahvenvidan varsi kasvaa enimmillään 2,5 metriä pitkäksi. Sen lehdet ovat kapeita, jopa 12 cm pitkiä uposlehtiä. Kukinto on 2–3 cm pitkä tähkä.Pinkka, Lajintuntemuksen oppimisympäristö: Ahvenvita (Potamogeton perfoliatus) Ahvenvitaa tavataan koko Euroopassa Espanjaa, Etelä-Italiaa ja Kreikkaa lukuun ottamatta, sekä samoilla leveyspiireillä Aasiassa ja Pohjois-Amerikassa. Ahvenvita kasvaa syvemmällä kuin järviruoko ja lumme. Vain kukat kohoavat vedenpinnalle. Ahvenvidan varsi on rento, joten se heiluu vedessä aallokkoa myötäillen. Varressa on ilmatiehyitä, jotka keventävät vartta. Siksi ahvenvita pysyy pystyssä. Ahvenvidan lehdet ovat niin ohuet ja läpikuultavat, että ahvenvita lakastuu heti, kun se joutuu pois vedestä. Ahvenvita ottaa lehdillään hiilidioksidia vedestä. Ahvenvitakasvustot ovat kalojen suoja- ja syönnöspaikkoja. Koska veden saanti ei ahvenvidalle ole ongelma, sillä on vain pienet juuret, joilla se ottaa ravinteita pohjasta. Lisäksi se saa niitä myös suoraan lehtien läpi. == Lähteet == == Aiheesta muualla == * Suomen Lajitietokeskus: Ahvenvita (Potamogeton perfoliatus) * Kasviatlas 2020: Ahvenvidan (Potamogeton perfoliatus) levinneisyys Suomessa. * Finto: Kassu – Kasvien suomenkieliset nimet: Ahvenvita (Potamogeton perfoliatus) * Luontoportti: Ahvenvita (Potamogeton perfoliatus) * Valokki – nettikasvio: Ahvenvita (Potamogeton perfoliatus) * ITIS: Potamogeton perfoliatus * United States Department of Agriculture (USDA): Potamogeton perfoliatus * Flora of China: Potamogeton perfoliatus Luokka:Vidat
Humanistinen psykologia

Humanistinen psykologia on psykologian suuntaus, joka korostaa yksilön ainutlaatuisuutta ja luovuutta. Se sai alkunsa 1950-luvulla, kun joukko humanistisesti suuntautuneita psykologeja halusi korjata behaviorismin ja psykodynaamisen psykologian puutteita. Humanistisen psykologian mukaan ihmisen menneisyys ei esimerkiksi määrää hänen tulevaisuuttaan, vaan ihminen voi koska tahansa tehdä tulevaisuutta koskevat valintansa. Humanistiset psykologit uskoivat, että ihmisen käsittäminen ilman hänen kokemuksiensa huomioimista eri tilanteissa on mahdotonta. Siksipä humanistisessa psykologiassa ei pyritä tarkkaan ja mitattuun tietoon kuten behaviorismissa, vaan tärkeämpää oli kuvailla avoimesti ja monipuolisesti tutkimuksen kohteesta saatua tietoa. Humanistit eivät pyri yleistettävissä olevaan tietoon, vaan yksittäistapaukset ovat heille tärkeämpiä. ==Merkitys== Humanistinen psykologia on ollut merkittävä psykologian historialle, sillä sen parissa on kehitetty monia terapiamuotoja. Humanistisen psykologian ongelma on kuitenkin se, ettei sillä ole mitään yleistä teoriaa, jota kaikki humanistit kannattaisivat. Lisäksi se esittää psykologiatieteelle vieraita idealistisia käsityksiä siitä, miten asioiden tulisi olla ilman, että se vetoaa tutkimustuloksiin. ==Humanistisia psykologeja== * Abraham Maslow * Carl Rogers * David A. Kolb * Viktor Frankl ==Lähteet== * Lukion psykologia 1, Otava, Karrasch Mira, Lindblom-Ylänne Sari, Niemelä Raimo, Päivänsalo Tiina-Maria, Tynjälä Päivi === Viitteet === Luokka:Psykologian koulukunnat Luokka:Seulonnan keskeiset artikkelit
Mauretania (alue)

Mauretania on antiikin aikainen nimitys Pohjois-Afrikan länsiosalle. Se ulottui nykyisestä Algeriasta Atlantin rannikolle käsittäen Pohjois-Marokon. Pohjoisessa aluetta rajasi Välimeri ja etelässä Atlasvuoret. Alue sai nimensä siitä, että sen väestöä kutsuttiin maureiksi. Nämä kuuluivat berberikansoihin. Maurit elivät ensin Karthagon alaisina heimoyhteisöinä. Myöhemmin alueella sijaitsi Mauretanian kuningaskunta, joka mainitaan ensimmäisen kerran vuonna 206 eaa. Siitä tuli Rooman vasallivaltio vuonna 25 eaa. Vuonna 40 Rooman keisari Caligula kutsui Mauretanian kuninkaan Ptolemaioksen Roomaan ja antoi murhata hänet. Mauretania liitettiin tämän jälkeen lopullisesti Rooman valtakuntaan. Siitä muodostettiin kaksi provinssia, länsiosan käsittänyt Mauretania Tingitana ja itäosan käsittänyt Mauretania Caesariensis. Nykyinen Mauritania sijaitsee Afrikan Atlantin-puoleisella rannalla Länsi-Saharan eteläpuolella. == Lähteet == == Aiheesta muualla == *
Mauretania Caesariensis

Mauretania Caesariensis () oli Rooman valtakunnan provinssi, joka sijaitsi Mauretaniassa Pohjois-Afrikassa nykyisen Algerian alueella. Teoksen verkkoversio (Perseus) == Maantiede == Mauretania Caesariensiksen provinssi käsitti Mauretanian itäosan. Sen länsipuolella sijaitsi Mauretania Tingitanan provinssi ja itäpuolella alun perin Africa proconsulariksen provinssi. Pohjoisessa provinssia rajasi Välimeri ja etelässä Atlasvuoret. Nykymaantieteessä alue on Algerian pohjoisosaa. Seudun väestö oli maureja, jotka olivat berberikansaa. Rannikolla oli myös vanhaa foinikialais- ja karthagolaisvaikutusta. Provinssin hallinnollinen keskus oli Caesarea (nyk. Cherchel). === Kaupunkeja === Mauretania Caesariensiksen roomalaisaikaisia kaupunkeja olivat muun muassa: * Ala Miliaria * Aquae calidae * Arsenaria * Auzia * Bida * Caesarea * Cartenna * Choba * Cuicul * Gunugu * Igilgili * Jomnium * Oppidum novum * Parthenia * Pomaria * Portus magnus * Quiza * Rapidum * Regiae * Rusazus * Rusgunia * Saldae * Siga * Sitifis * Succabar * Sufasar * Thabudeos * Thubunae * Tipasa * Tubusuctu * Tucca * Zabi Justiniana == Historia == Mauretania Caesariensiksen provinssin alue oli vanhaa Mauretanian kuningaskunnan aluetta. Mauretania Caesariensiksen provinssi perustettiin noin vuonna 40–42 samaan aikaan Mauretania Tingitanan provinssin kanssa. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Septimius Severus yritti yhdistää Mauretanian provinssit, mutta siitä luovuttiin. Noin vuonna 293 provinssin itäosasta erotettiin Mauretania Sitifensiksen provinssi. Jäljelle jäänyt pienempi Mauretania Caesariensiksen provinssi kuului African diokeesiin. 300-luvulla se kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului Italia et African prefektuuriin ja edelleen African diokeesiin. Näin tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Mauretania Tingitana

Mauretania Tingitana () oli Rooman valtakunnan provinssi, joka sijaitsi Mauretaniassa Pohjois-Afrikassa nykyisen Marokon alueella. Teoksen verkkoversio (Perseus) == Maantiede == Mauretania Tingitanan provinssi käsitti Mauretanian länsiosan rajoittuen lännessä Atlanttiin ja idässä Mauretania Caesariensiksen provinssiin. Mauretania Tingitanan ja Caesariensiksen erotti toisistaan vuoristo. Provinssin pääaluetta oli Tingiksen niemimaa, josta se ulottui jonkin verran etelään ja itään. Nykymaantieteessä provinssiin kuului Marokon pohjoisosa. Seudun väestö oli maureja, jotka olivat berberikansaa. Rannikolla oli myös vanhaa foinikialais- ja karthagolaisvaikutusta. Provinssin hallinnollinen keskus oli Tingi eli Tingis (nyk. Tanger), josta sen lisänimi on peräisin. === Kaupunkeja === Mauretania Tingitanan roomalaisaikaisia kaupunkeja olivat muun muassa: * Aquae Dacicae * Babba * Banasa * Cottae * Frigidae * Lixus * Oppidum Novum * Rusaddir * Sala * Septem * Tamuda * Thamusida eli Tamusida * Tingi * Volubilis * Vopiscianae * Zilis eli Zilia (Colonia Julia Constantia Zilis) == Historia == Mauretania Tingitanan provinssin alue oli vanhaa Mauretanian kuningaskunnan aluetta. Mauretania Tingitanan provinssi perustettiin vuonna 40-42 samaan aikaan kuin Mauretania Caesariensis. Näistä Mauretania Tingitana pysyi olemassa sellaisenaan Rooman historian loppuun saakka. Provinssin päätehtävä oli suojata Hispanian provinsseja maurien hyökkäyksiltä. Septimius Severus yritti yhdistää Mauretanian provinssit, mutta siitä luovuttiin. Vuodesta 293 provinssi kuului Hispanian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Saksala (Kotka)

Saksala on Kotkan kaupunginosa ja kylä, joka sijaitsee kaupungin itäosassa Nummenjoen varrella. Saksala on maaseutumaista aluetta, josta on kaavoitettu asemakaavassa vain pieniä alueita. Rakennuskanta on pääosin omakotitaloja, mutta kaavoitetuilla alueilla on myös joitakin rivitaloja. Saksala kuuluu Marinkylän kanssa samaan tilastoalueeseen, jonka asukasluku on 656 (31.12.2012). Saksala on kuulunut Vehkalahden kyliin ennen kuin se liitettiin osaksi Kymin pitäjää. Kymiin kylä kuului vuoteen 1976 saakka. Saksalan kautta kulkee Vanha Viipurintie eli Kuninkaantie. == Historia == Saksalan kylä on syntynyt kolmen alkukylän, Suur-Neviton eli Saksalan, Mättölän ja Pisilän yhteensulautumisesta. Mainituissa osakylissä oli vuonna 1551 yhteensä 4 kokoveroa ja 15 taloa. ==Lähteet== Luokka:Kotkan kaupunginosat Luokka:Kymenlaakson maakunnan entiset taajamat
Äiti (vuoden 1926 elokuva)

Äiti (Мать, Mat) on Vsevolod Pudovkinin ohjaama neuvostoliittolainen mykkäelokuva, joka valmistui vuonna 1926. Se kertoo työläisperheen äidistä, joka nousee vastustamaan tsaarivaltaa Venäjän vallankumouksen aikoina vuonna 1905. Elokuva perustuu Maksim Gorkin samannimiseen romaaniin. Elokuva lukeutuu venäläisen elokuvan suurimpiin klassikkoihin ja tavanomaisesta neuvostoliittolaisesta vallankumouselokuvasta poiketen Äiti kiinnittää huomiota tasavertaisesti henkilöhahmoihin ja näyttävään tekniikkaan.http://elokuvat.yle.fi/aiti D. Blokin säveltämä musiikki lisättiin elokuvaan vuonna 1935. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Äiti oli mukana heistä yhdentoista listallaAstala, Erkki: Ne sata tärkeintä, Projektio 2/1980 s. 7.. ==Juoni== Tavallinen työläisperhe on ajautunut sisäisiin ristiriitoihin johtuen vallankumouksellisista tapahtumista. Perheen äiti yrittää pitää perhettä koossa vallankumouksellisen pojan ja taantuneen isän mielipide-eroista huolimatta, mutta äidin hyvää tarkoittaneet aikomukset päättyvät huonosti. Tietämättään hän pettää poikansa, joka joutuu vankilaan. Äiti työntää surunsa syrjään ja liittyy työläisten rintamaan. ==Näyttelijät== Kuva:Mat.Pavel_Vlasov_-_Batalov.jpg|Pavel (Nikolai Batalov) Kuva:Mat.Court.jpg|Nilovna (Vera Baranovskaja) ==Lähteet== * Mykkäelokuvasivusto Luokka:Neuvostoliittolaiset mustavalkoelokuvat Luokka:Vuoden 1926 elokuvat Luokka:Neuvostoliittolaiset mykkäelokuvat Luokka:Romaaneihin perustuvat elokuvat Luokka:Neuvostoliittolaiset draamaelokuvat Luokka:Propagandaelokuvat Luokka:Propaganda Neuvostoliitossa
Pianokonsertto (Schumann)

Robert Schumannin pianokonsertto a-molli op. 54 on yksi säveltäjänsä suosituimmista teoksista ja tämän ainoa pianokonsertto. Se kuuluu tärkeimpien romantiikan musiikin soolokonserttojen joukkoon. ==Taustaa== Schumann aloitti pianokonserton säveltämisen useaan otteeseen, mutta useat sävellykset jäivät keskeneräiseksi. Vuonna 1841 Schumann sävelsi fantasian pianolle ja orkesterille, ja tästä tuli myöhemmin pianokonserton ensimmäinen osa. Seuraavat osat sävellettiin vuonna 1845 ja kokonainen pianokonsertto kantaesitettiin tammikuussa 1846 Leipzigin Gewandhaus-konserttisalissa. Pianistina toimi Schumannin vaimo Clara ja esityksen johti Felix Mendelssohn Bartholdy. Teosta on usein verrattu Edvard Griegin pianokonserttoon ja onkin mahdollista, että Schumannin konsertto toimi eräänlaisena esikuvana norjalaisen säveltäjän teokselle. ==Rakenne== Schumannin pianokonsertto jakautuu kolmeen osaan: #Allegro affettuoso #Intermezzo #Allegro vivace. Toisen ja kolmannen osan välissä ei ole taukoa. ==Arvioita== Saksalainen musiikkikriitikko Philipp Spitta kirjoitti Schumannin pianokonsertosta: ”Pianokonsertto on Schumannin ihanimpia ja kypsimpiä teoksia. Omaperäisyyden lisäksi siinä on ominaisuuksia, joita vailla ei yksikään konsertto saisi olla: ulkoista loistoa, iskeviä, voimakkaita ja hyvin muotoiltuja aiheita.” Kun Clara Schumann vuonna 1856 – miehensä kuolinvuonna – soitti teoksen Lontoossa, muuan sikäläinen arvostelija ylisti hänen ”kiitettäviä ponnistelujaan hänen yrittäessään saada miehensä kummallisen rapsodian kuulostamaan musiikilta”.Oiva Talvitie ja Kari Rydman (toim.): Sävelten maailma: musiikinkuuntelijan tietoteos, s. 327–328. Porvoo-Helsinki: WSOY, 1956. ==Levytyksiä== Schumannin pianokonsertosta on olemassa runsaasti levytyksiä. Esimerkkejä: *Svjatoslav Richter ja Varsovan filharmoninen orkesteri, johtajana Witold Rowicki (Deutsche Grammophon) *Krystian Zimerman ja Berliinin filharmonikot, johtajana Herbert von Karajan (Deutsche Grammophon 1993) *Maria João Pires ja Chamber Orchestra of Europe, johtajana Claudio Abbado (Deutsche Grammophon 2000) == Lähteet == ==Aiheesta muualla == * IMSLP: Piano Concerto, Op.54 (Schumann, Robert) (nuotteja) Schumann Luokka:Robert Schumannin teokset Luokka:1840-luvun musiikkiteokset
Siirräntä

Siirräntä () tarkoittaa tiedon siirtämistä tai signaloimista tietokonelaitteiston komponenttien välillä. Esimerkiksi ohjelmistot lukevat painallukset näppäimistöltä siirrännän avulla. Tavallisesti siirräntää käytetään oheislaitteiden ohjaamiseen; tällöin voidaan puhua siirräntälaitteista. Siirräntälaitteita on erilaisia: syöttölaitteita (hiiri, näppäimistö jne.), tulostuslaitteita (tietokonenäyttö, tulostin jne.) ja muita laitteita. Jotkin siirräntälaitteet ottavat ja antavat syötteitä (esimerkiksi muistitikku). Siirräntälaitteita ohjataan laiteajureilla. Tietokonearkkitehtuurien näkökulmasta järjestelmän ydin muodostuu suorittimesta, väylästä ja keskusmuistista. Siirräntä on tapahtuma, jossa tieto kulkee tällaiseen järjestelmään sisään tai siitä ulos. ==Suora siirräntä, keskeytysohjattu siirräntä ja oikosiirto== Ohjelmoinnin näkökulmasta siirräntää on kolmea tyyppiä: * suora siirräntä: ohjelma kirjoittaa siirräntälaitteen ohjausrekisteriin suoraan * keskeytysohjattu siirräntä: kuten suora siirräntä, mutta siirräntäoperaatioiden valmistumisesta ja valmiudesta tulee siirräntälaitteelta keskeytys * oikosiirto: siirräntälaite lukee keskusmuistia tai kirjoittaa siihen Luokka:Tietotekniikka
Käpylän kirkko

Käpylän kirkko voi tarkoittaa seuraavia asioita: *Käpylän kirkko, kirkko Helsingissä *Käpylän kirkko, kirkko Kouvolassa
Vuokko (nimi)

Vuokko on suomalainen naisen nimi, joka on ollut käytössä 1880-luvulta lähtien. Nimi on luontoaiheinen ja johtuu Etelä-Suomessa kevään symboliksi tulleen kasvisuvun nimestä vuokot. Vuokon nimipäivä on 2. toukokuuta, vuokkojen kukkimisaikana. Vuoden 2019 loppuun mennessä nimi Vuokko on Digi- ja väestötietoviraston tietojen mukaan ollut 9 003 naisella sekä 20 miehellä. ==Tunnettuja Vuokko-nimisiä== * Vuokko Ahveninen, neuvostoliittolainen kaunokirjallisuuden suomentaja * Vuokko Arni, radiotoimittaja ja elokuvakäsikirjoittaja * Vuokko Blinnikka, kirjallisuusarvostelija, kirjailija ja kirjastonhoitaja * Vuokko Eskolin-Nurmesniemi, tekstiilitaiteilija ja keraamikko * Vuokko Hirvonen, kirjallisuuden professori * Vuokko Hovatta, näyttelijä, laulaja * Vuokko Hurme, lastenkirjailija * Vuokko Juhola, kansanedustaja (Kokoomus) ja opettaja * Vuokko Kekäläinen, oopperalaulaja * Vuokko Kinnula, ylilääkäri ja professori * Vuokko Koistinen, kirjailija * Vuokko Mattila, parturikampaamoyrittäjä * Vuokko Muje, sanoittaja ja kirjailija * Vuokko Niskanen, kirjailija * Vuokko Piekkala, valtakunnansovittelija * Vuokko Piipponen, televisiokuuluttaja * Vuokko Piironen, iskelmälaulaja * Vuokko Ranin (o.s. Rautio, aik. Laakso), sisustusarkkitehti * Vuokko Rehn, keskustalainen poliitikko, komissaari Olli Rehnin äiti * Vuokko Sajaniemi, kirjailija * Vuokko Tieva-Niittyvuopio, Utsjoen ent. kunnanjohtaja * Vuokko Tolonen, kirjailija, TV-käsikirjoittaja ja kolumnisti * Vuokko Valavaara, pituushyppääjä ==Kuvitteellisia Vuokkoja== * Vuokko, yöhoitaja ("yökkö") Pirkka-Pekka Peteliuksen esittämässä kappaleessa Ööliä läikkyy * Vuokko Hänninen, tv-sarjassa Salatut elämät. ==Lähteet== Luokka:Etunimet